Baltimore
Baltimore (/ˈbɒltɨmɔr/) je najveći grad u američkoj saveznoj državi Maryland. Prema stanju 2008. godine u gradu je živjelo 636.919 stanovnika, dok je šira gradska okolina brojala oko 2,7 miliona stanovnika, što čini da je Baltimore sa okolinom 20. grad po broju stanovnika u cijeloj SAD. Grad je dobio ime po Lordu Baltimoreu, osnivaču kolonije Maryland. Ovo je najveća pomorska luka SAD, na srednjem Atlantiku. Gradska privreda se preorijentisala na usluge, pa su Univerzitet Johns Hopkins i Bolnica Johns Hopkins najveći gradski poslodavci.